הפתיע אתמול כשחתך את הריבית במשק לשפל היסטורי של 0.25%. מטרת המהלך אותו הובילה נגידת בנק ישראל היא לאותת כי המשק נמצא במשבר והפחתת הריבית אמורה לתמוך בהתאוששות שלו. מלבד משקי הבית אשר ישלמו פחות על האוברדרפט, הפחתת הריבית הינה חיובית עבור נוטלי המשכנתאות.
בתוך חודשיים ירדה בנק ישראל ב-0.5%. בעקבות ההפחתה, נוטלי המשכנתאות יחזירו לבנק פחות כסף בכל חודש על רכיב המשכנתא אשר צמוד לפריים. על פי תקנות בנק ישראל, החל מחודש מאי 2011 - הבנקים לא מאפשרים ליטול משכנתאות צמודות ריבית בגובה של יותר משליש מהיקף המשכנתא. נבדוק בכמה ירד ההחזר החודשי על המשכנתא תחת הנחה זו.
כך למשל, מבדיקת Bizportal עולה כי עבור משפחה אשר לקחה משכנתא בהיקף של 600,000 שקלים, ששליש מתוכה כוללת מרכיב אשר צמוד ריבית - תשלם 83 שקלים פחות מדי חודש - ובסה"כ כ-1,000 שקלים בחישוב שנתי. משפחה אשר לקחה משכנתא בהיקף של 900,000 שקל תשלם בכל חודש תשלום מופחת של 125 שקלים שהם כ-1,500 שקלים במונחים שנתיים.
ככל שהיקף המשכנתא עולה - כך גדל החיסכון. משפחה אשר לקחה משכנתא בהיקף של 1,200,000 שקלים תשלם מדי חודש 167 שקלים פחות לבנק ולמשפחה אשר לקחה משכנתא בהיקף של 1,500,000 שקלים יישאר ביד עוד 208 שקלים מדי חודש שהם כ-2,500 שקלים בשנה.
בשלב זה לא ברור מתי הריבית במשק צפויה לעלות, אך ברור שכאשר הריבית תעלה - ההחזר החודשי יעלה בהתאם. בשוק האמריקני מעריכים כי הריבית תעלה בארה"ב סביב המחצית הראשונה של שנת 2015. כאשר זה יקרה, סביר להניח כי גם בנק ישראל יפעל להעלאת שיעור הריבית גם כאן. המשמעות הינה, שלנוטלי המשכנתאות יש עדנה מסוימת בהחזר המשכנתא - לפחות לפרק זמן של כשנה.
בכמה יקטן ההחזר החודשי?